《冬日顾光禄管山人过集分得春字》
明代·孙继皋

黄云惨白日，绿鬓悲青春。尊畔菊花老，梦中梅萼新。

浮沉薄宦拙，出处贫交真。莫负天涯会，同为岁暮人。

作者简介：（1550—1610）常州府无锡人，字以德，号柏潭。万历二年进士第一。除修撰。官至吏部侍郎，摄铨事，论救诸谴谪官，无所避讳。神宗嫡母陈太后梓宫发引，帝称疾不送，遣官代行，继皋上疏极谏，忤旨。及三殿失火，大臣请去者，皆慰留，独继皋致仕去，卒赠礼部尚书。有《宗伯集》、《柏潭集》。